Diari Oficial de la Generalitat Valenciana


Sumari del DOGV 3482, del 27-04-1999 (1999/3645)

RESOLUCIÓ de 5 d'abril de 1999, de la Secretaria General del Consell d'Universitats, per la qual s'assenyala la data en la qual se celebraran els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris, de la universitat Jaume I de Castelló de la Plana i Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3482

Data del DOGV
:   27-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3645


Organisme emissor
:   Consell d'Universitats

Tipus de document
:   Resolució

RESOLUCIÓ de 5 d'abril de 1999, de la Secretaria General del Consell d'Universitats, per la qual s'assenyala la data en la qual se celebraran els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris, de la universitat Jaume I de Castelló de la Plana i Universitat Miguel Hernández d'Elx. [1999/X3645]
  
Convocades a provisió les places dels cossos docents universitaris que es llisten en l' annex adjunt, i tot i complint allò que disposa l'article 6é del Reial Decret 1.888/1984, de 26 de setembre (Boletín Oficial del Estado de 26 d'octubre); l'article 1r del Reial Decret 1.427/1986, de 13 de juny (Boletín Oficial del Estado d'11 de juliol); i l'article 17, e) del Reial Decret 552/1985, de 2 d'abril (Boletín Oficial del Estado del 27), aquesta Secretaria General ha resolt:
  
Assenyalar la realització dels sortejos corresponents a les places assenyalades en l'esmentat annex, i amb la finalitat de designar els membres de les comissions que han de ser elegits per aquest procediment, per al dia 6 de maig de 1999 a les deu hores; els sortejos es realitzaran pel sistema aprovat per la comissió acadèmica del Consell d'Universitats, en la sessió de 14 de juliol de 1995, de mode seqüencial, segons l'ordre en què es relacionen en l'annex esmentat.
  
Aquests sortejos tindran lloc al Consell d'Universitats (Ciutat Universitària, sense número, 28668 Madrid).
  
Als efectes prevists en l'article 1 del Reial Decret 1.888/1984, de 26 de setembre, a partir de la data d'aquesta resolució, es publicaran les relacions dels professors que participaran en els sortejos en el Consell d' Universitats.
  
D'aquestes relacions i en el moment del sorteig se n'exclouran aquells professors que:
  
- Pertanyen a la mateixa Universitat a la qual corresponga la plaça.
  
- Hagen sigut designats per a formar part de la comissió titular per la Universitat a la qual corresponga la plaça.
  
- Siguen aspirants i pertanyen a la mateixa àrea de coneixement a la qual corresponga la plaça.
  
Les reclamacions contra les referides relacions se formularan abans del dia 1 de maig de 1999, adreçades a la Secretària General del Consell d'Universitats (Ciutat Universitària, sense número, 28978 Madrid).
  
En els concursos en els quals no hi haja suficients professors del cos i àrea de coneixement que corresponga la plaça, se estarà a allò previst en l'article 1 del Reial Decret 1.427/1986, de 13 de juny, que modifica l'article 6.9 del Reial Decret 1.888/1984, de 26 de setembre.
  
Cosa que us comunique als efectes oportuns.
  
Madrid, 5 d'abril de 1999.- El secretari general: Vicente Ortega Castro.
  
Annex
  
Universitat de Jaume I de Castelló
  
Concurs convocat per Resolució de la Universitat de 29.10.1998, i BOE de 19.11.1998.
  
Concurs núm. 28
  
Núm. sorteig: 37778
  
Cos: professors titulars d'escola universitària.
  
Àrea de coneixement: Química Inorgànica.
  
President titular: Pascual Roman Polo
  
Vocal secretari titular: Mª. Teresa Pardo Vicente
  
Universitat Miguel Hernández d'Elx
  
Concurs convocat per Resolució de la Universitat de 30.10.1998, i BOE de 09.12.1998.
  
Concurs núm. 413
  
Núm. sorteig: 37268
  
Cos: professors titulars universitaris.
  
Àrea de coneixement: Farmacologia
  
President titular: Valentín Ceña Callejo